میللی ساوونما باخانی حولوصی آکار، بؤلوجو ترور هؤرگوتو پ‌کاکا/ی‌پ‌گ‌نین سوریه‌نین قوزئیینده سالدیریلاری ایله باغلی،
"حقوقلاریمیزی و ماراقلاریمیزی قوروماق اوچون نه ائتمک لازیم‌دیرسا، بو گونه قدر جمهورباشقانیمیز رجب طیب اردوغانین لیدئرلیگینده ائدیلدیگی کیمی، یئری و زامانی گلدیگینده عینی شکیل‌ده ائدیله‌جک. بوندن کیمسه‌نین شبهه‌سی اولماسین" دئدی.
آکار، باش قرارگاه باشقانی ژنرال یاشار گولر، گوج قوموتانلاری و میللی ساوونما اونیوئرسیته‌نین اداری و حربی یؤنتیم کادرلاری ایله دگرلندیرمه توپلانتیسی گئچیردی.
توپلانتیدا دانیشان آکار، عراق و سوریه‌نین قوزئیینده، ائگه‌ده، دوغو آغ‌دنیز‌ده و قیبریسدا باش وئره‌ن بوتون حادثه‌لری یاخین‌دان ایزله‌دیکلرینی وورغولادی.
"اصیل میللتیمیزین حاقینی، حقوقونون هر بیر ذره‌سینی قوروماق بیزیم بورجوموزدور" دئین آکار، بونونلا باغلی ائدیلمه‌سی لازیم اولان نه وارسا، ایندییه قدر ائتدیکلرینی و بوندان سونرا دا ائد‌جکلرینی سؤیله‌دی.
سوریه‌نین قورئییندن تورکیه‌یه ائدیله‌ن سون ترور سالدیریلارین‌دان بحث ائد‌ن آکار، بؤلگه‌ده هئچ بیر شکیل‌ده ترور دهلیزی یارادیلماسینا ایجازه وئرمه‌یه‌جکلرینی،
"حاق و چیخارلاریمیزی قوروماق اوچون نه لازیمدیرسا، بو گونه قدر رجب طیب اردوغانین لیدئرلیگینده ائدیلدیگی کیمی، یئری و زامانی گلدیگینده عینی شکیل‌ده ائدیله‌جک. بوندن کیمسه‌نین شبهه‌سی اولماسین" دئدی.
آکار، تورکیه‌نین دوغو آغ‌دنیزده سیسمیک آراشدیرما گمیلرینین فعالیتی ایله باغلی اعلان ائتدیی ناوتکس‌لره (دنیزچیلره اویاری) توخوناراق،
"بیز دنیز صلاحیت ساحه‌لریمیزه، دیگر مسئله‌لرده‌کی حاق، ماراقلاریمیزا و ماراقلاریمیزدان امتیاز وئرمه‌میز ممکن دئییل. دنیز یئتکی آلانیمیزی قوروماق اوچون دنیز گوجلریمیز دایم فعالیت گؤستریر" دئدی.
باخان آکار و یانینداکیلار داها سونرا چوخ اولوسلو بیرگه حرب مرکزینه گئچرک، "آوراسیا باریشی ۲۰۲۱ مانورو"نو ایزله‌دی.
